**Budapest Főváros XI. Kerület Újbuda Önkormányzata Képviselő-testülete**

19/2020. (V. 21.) önkormányzati rendelete

**a lakáscélú kamatmentes önkormányzati kölcsönről szóló**

**25/2015. (IV. 29.) XI.ÖK rendelet módosításáról**

Budapest Főváros XI. Kerület Újbuda Önkormányzata Polgármestere – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – a Képviselő-testületnek a szociális igazgatásról és szociális ellátásokról szóló 1993. évi III. törvény 26. §-ában kapott felhatalmazása alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. pontjában meghatározott feladatkörében eljárva a következőket rendeli el:

**1. §** A lakáscélú kamatmentes önkormányzati kölcsönről szóló 25/2015. (IV. 29.) XI.ÖK rendelet (a továbbiakban: Rendelet) 3. § (3) bekezdése helyébe a következő rendelkezés lép:

„(3) A pályázat akkor támogatható, ha

1. család esetében a lakásba együtt költöző, vagy a támogatással érintett lakásban együtt lakó családtagok egy főre jutó havi nettó jövedelme nem haladja meg a mindenkori nettó minimálbér kettőszáz százalékát,
2. egyedül élő pályázó esetében a havi nettó jövedelem nem haladja meg a mindenkori nettó minimálbér háromszáz százalékát.”

**2. § (1)** A Rendelet 4. § (1) bekezdése helyébe a következő rendelkezés lép:

„(1) A pályázatokat évente három alkalommal, a tárgyév január 31., március 31. és szeptember 30. napjáig lehet benyújtani.”

**(2)** A Rendelet 4. §-a a következő (1a) bekezdéssel egészül ki.:

„(1a) A benyújtott pályázatokat a pályázati határidő lejártát követő harminc napon belül – a Szociális és Egészségügyi Bizottság javaslata alapján - a Polgármester bírálja el.”

**3. §** A Rendelet a következő 8. §-sal egészül ki:

„8. § (1) E rendeletnek a lakáscélú kamatmentes önkormányzati kölcsönről szóló 25/2015. (IV. 29.) XI.ÖK rendelet módosításáról szóló 19/2020. (V. 21.) XI.ÖK rendelet 1. §-ával és 2. § (2) bekezdésével megállapított rendelkezéseit a módosító rendelet hatálybalépésekor folyamatban lévő ügyekben is alkalmazni kell.”

**4. § (1)** Ez a rendelet – a (2) bekezdésben foglalt kivétellel – a kihirdetését követő napon lép hatályba.

**(2)** A 2. § (1) bekezdése 2020. június 1-jén lép hatályba.

|  |  |
| --- | --- |
| **dr. László Imre** **polgármester**  | **Vargáné dr. Kremzner Zsuzsanna****jegyző** |